ΚΑΝΟΝΙΣΜΟΣ (ΕΟΚ) αριθ. 3991/87 ΤΗΣ ΕΠΙΤΡΟΠΗΣ

της 23ης Δεκεμβρίου 1987

που τροποποιεί τον κανονισμό (ΕΟΚ) αριθ. 234/68 περί κοινής οργανώσεως της αγοράς στον τομέα των ζωντανών φυτών και των προϊόντων της ανθοκομίας

Η ΕΠΙΤΡΟΠΗ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(1), όπως τροποποιήθηκε από τον κανονισμό (ΕΟΚ) αριθ. 3985/87^(2), και ιδίως το άρθρο 15,

Εκτιμώντας:

ότι, από την 1η Ιανουαρίου 1988, καθιερώνεται με τον κανονισμό (ΕΟΚ) αριθ. 2658/87 του Συμβουλίου, με βάση την ονοματολογία του εναρμονισμένου συστήματος, συνδυασμένη ονοματολογία των εμπορευμάτων που θα ικανοποιεί συγχρόνως τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας

ότι είναι αναγκαίο, κατά συνέπεια, να διατυπωθούν οι περιγραφές των εμπορευμάτων και οι δασμολογικές κλάσεις που αναφέρονται στον κανονισμό (ΕΟΚ) αριθ. 234/68 του Συμβουλίου^(3), όπως τροποποιήθηκε τελευταία από τον κανονισμό (ΕΟΚ) αριθ. 3768/85^(4), σύμφωνα με τους όρους της συνδυασμένης ονοματολογίας ότι οι προσαρμογές αυτές δεν απαιτούν καμιά ουσιαστική τροποποίηση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ίΑρθρο 1

Ο κανονισμός (ΕΟΚ) αριθ. 234/68 τροποποιείται ως ακολούθως:

1. ^Το άρθρο 1 αντικαθίσταται από το ακόλουθο κείμενο:

«Στον τομέα των ζώντων φυτών και των προϊόντων ανθοκομίας, συνιστάται κοινή οργάνωση αγοράς, η οποία περιλαμβάνει ένα καθεστώς κανόνων ποιότητας και συναλλαγών και διέπει τα προϊόντα που υπάγονται στο κεφάλαιο 6 της συνδυασμένης ονοματολογίας, με εξαίρε-

ση τα φυτά φυτώριου, τα άλλα φυτά και τις ρίζες κιχώριου της διάκρισης 0601^20^10.»

2. ^Στο άρθρο 7, η παράγραφος 1 αντικαθίσταται από την ακόλουθη:

«1. Κάθε χρόνο και για πρώτη φορά το 1968, μπορούν να καθορίζονται εγκαίρως και πριν από την περίοδο εμπορίας, σύμφωνα με τη διαδικασία που προβλέπεται στο άρθρο 14, μία ή περισσότερες ελάχιστες τιμές εξαγωγής προς τις τρίτες χώρες για καθένα από τα προϊόντα της διάκρισης 0601^10 της συνδυασμένης ονοματολογίας.

Οι εξαγωγές των προϊόντων αυτών πρέπει να πραγματοποιούνται σε τιμή ίση ή ανώτερη από την ελάχιστη τιμή που καθορίζεται για το εν λόγω προϊόν.»

3. ^Στο άρθρο 10, η παράγραφος 2 αντικαθίσταται από το ακόλουθο κείμενο:

«2. Κατά παρέκκλιση από τις διατάξεις της παραγράφου 1 δεύτερη και τρίτη περίπτωση, εξακολουθούν να επιτρέπονται η διατήρηση των ποσοτικών περιορισμών ή μέτρων ισοδύναμου αποτελέσματος και η προσφυγή στο άρθρο 44 της συνθήκης:

- για τα μοσχεύματα χωρίς ρίζα και τα μπόλια αμπέλου της διάκρισης 0602^10^10 και τα φυτά αμπέλου, μπολιασμένα ή με ρίζα, της διάκρισης 0602^20^10, μέχρι την ημερομηνία που έχει καθοριστεί για τη θέση σ' εφαρμογή σε όλα τα κράτη μέλη των διατάξεων που θα εκδοθούν από το Συμβούλιο για την εμπορία των υλικών αγενούς πολλαπλασιασμού της αμπέλου.

ιΟσον αφορά τα φυτά σε γλάστρες και τα καρποφόρα δενδρύλλια των διακρίσεων 0602^20^91, 0602^20^99, 0602^30^10, 0602^99^70, 0602^99^91 και 0602^99^99, το Συμβούλιο θεσπίζει τα μέτρα τα οποία ενδεχομένως θα ήταν αναγκαία στα πλαίσια των άρθρων 3,12 ή 18 του παρόντος κανονισμού.»

ίΑρθρο 2

Ο παρών κανονισμός αρχίζει να ισχύει την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 1987.

Για την Επιτροπή

FRANS ANDRIESSEN

Αντιπρόεδρος